วิธีอื่นๆ ที่ออกจะทุ่มเทหน่อย เริ่มจากวิธีง่ายๆ ก่อน ข้อควรระวัง
สำหรับรองเท้าบางคู่ บางทีคุณก็ต้องยอม ทำให้รองเท้ามันหดลงซะเอง ด้วยการทำให้มันเปียก แล้วผึ่งลมไว้ให้แห้ง ถ้าทำถูกวิธีนะจะออกมาเยี่ยมมากเลย แต่ก็ต้องพึงสังวรณ์ไว้ว่ารองเท้าของคุณอาจตกอยู่ในอันตรายได้ ทางที่ดีขอให้อ่านฉลากคำแนะนำในรองเท้าก่อนลงมือทำอะไรจะดีกว่า ส่วนวิธีทำนั้นดูข้างล่างเลย  ขั้นแรก ก็ทำให้รองเท้าเปียกไง สำหรับรองเท้าหนังหรือหนังกลับ ขอให้ใช้หัวฉีดแบบสเปรย์พ่นน้ำเอา ส่วนรองเท้าลำลองกับรองเท้ากีฬา ก็เอาจุ่มในน้ำให้ชุ่มได้ตามสบาย เอารองเท้าไปตากแดด ถ้าไม่มีแดด ก็ให้ใช้ไดร์เป่าผมแทน โดยปรับให้อยู่ที่ "ร้อนน้อย" ระวังอย่าจ่อไดร์ใกล้รองเท้าจนเกินไป — เพราะบางเส้นใยอย่างโพลีเอสเตอร์นั้น ไวต่อความร้อนจนอาจทำให้ไหม้หรือละลายได้ พอรองเท้าแห้งแล้วก็ได้เวลาลองสวม บางทีก็จำเป็นต้องทำขั้นตอนด้านบนซ้ำอีกหากรองเท้ายังหลวมอยู่ ถ้าคุณกลัวว่ารองเท้าจะหดจนเล็กเกินไปละก็ ลองปล่อยให้แห้งตอนที่สวมรองเท้าอยู่ เวลาหดจะได้คงรูปทรงเท้าของคุณ หลังแห้งให้ลงยาขัดถนอมรองเท้าด้วยสำหรับรองเท้าหนังหรือหนังกลับ ชุดยาขัดรองเท้าสามารถหาซื้อได้ทั่วไปตามร้านขายรองเท้าหรือบางทีก็ตามร้านขายยา เคล็ดลับนี้จะสะดวกมากถ้าคุณเย็บปักถักร้อยเป็นอยู่สักหน่อย ให้เย็บแถบยางยืดที่ด้านในของรองเท้าเพื่อยึดให้แน่นขึ้น จะได้สวมใส่กระชับพอดีขึ้น ที่ต้องใช้มีแค่แถบยางยืดสำหรับรองเท้าแต่ละข้าง เข็ม แล้วก็ด้าย ถ้าใช้แถบยางยืดที่เหนียวทนหน่อยก็จะดีมาก  ดึงแถบยางยืดให้ยืดออกไปพร้อมๆ กับด้านในของรองเท้า จุดที่ได้ผลดีที่สุดคือตรงส้นด้านใน แต่จริงๆ แล้วตรงไหนก็ได้ที่หลวมอยู่ เย็บเพื่อยึดแถบยางยืด ให้แน่ใจว่าตึงแน่น จะใช้เข็มกลัดช่วยด้วยก็ได้ ปล่อยแถบยางยืด พอปล่อยแล้ว ขอบรองเท้าจะหดไปพร้อมกับแถบยางยืด ซึ่งจะทำให้รองเท้า "หด" กระชับขึ้น คุณจะใช้วิธีนี้ร่วมกับวิธีฉีดน้ำให้รองเท้าหดหรือวิธีอื่นๆ ด้วยก็ได้ ถ้ามันล้มเหลวหมดทุกวิธีล่ะก็ ยังเหลือความช่วยเหลือจากผู้เชี่ยวชาญนะ คอบเบลอร์ (ช่างผู้เชี่ยวชาญด้านรองเท้า) เคยพบเห็นได้ทั่วไปเมื่อสมัยก่อน แต่ปัจจุบันแทบหาไม่ได้แล้ว แต่โชคยังดีที่อินเทอร์เน็ตช่วยคุณตามหาพวกเขาอีกแรงได้ ด้วยการค้นหาใน Google Maps หรือ Yelp อย่างน้อยตามเมืองใหญ่ๆ คุณก็จะพบคอบเบลอร์ได้ตั้งสองสามคน   เหมาะสำหรับ: รองเท้าคุณภาพดีมีราคา หรือขั้นมรดกตกทอด  หมายเหตุ: แน่นอนว่าค่าบริการของคอบเบลอร์ย่อมต้องสูงตามประสบการณ์ เพราะฉะนั้นขอให้แน่ใจว่ารองเท้าของคุณนั้น คู่ควร จริงๆ พวกรองเท้าทำงานหรือรองเท้าออกงานนั่นล่ะที่คุณควรนำไปปรึกษา ขอร้องว่าอย่าเอารองเท้าเทนนิสคู่โปรดไปนะ บางทีวิธีที่ง่ายที่สุดในการใส่รองเท้าคู่ใหญ่ให้พอดียิ่งขึ้น ก็คือการ "พอกพูน" เท้าของตัวเองซะ ด้วยถุงเท้าหนาๆ หลายๆ ชั้น เช่น คุณอาจลองเปลี่ยนจากถุงน่องบางจ๋อยคู่เก่ง ไปเป็นถุงเท้ากีฬาหนาๆ ดู หรือจะสวมทีเดียวข้างละสองสามคู่เลยก็ดี — ยิ่งซ้อนกันหนาเท่าไหร่ ก็จะยิ่งสวมรองเท้าได้แน่นขึ้นเท่านั้น   เหมาะสำหรับ: รองเท้ากีฬา หรือรองเท้าบู้ท  หมายเหตุ: ถ้าอากาศร้อนมากๆ ก็ไม่ไหวเหมือนกันนะ โดยเฉพาะพวกที่เท้าแฉะง่ายน่ะ ถ้าสุดวิสัยจริงๆ ก็มีวิธีถูกๆ อย่างการหาอะไรมาขยำเป็นก้อนกลมๆ (อย่างทิชชู่ กระดาษชำระ หรือกระทั่งเศษผ้าขี้ริ้ว) แล้วเอาไปยัดที่ว่างตรงหัวรองเท้า เป็นวิธีที่แจ๋วมากสำหรับคนที่เวลาเดินแล้วเท้าเลื่อนจากข้างหน้าไปข้างหลัง — อีกอย่างคือคุณสามารถแก้ปัญหาด้วยวิธีนี้ได้ทุกที่ทุกเวลา   เหมาะสำหรับ: รองเท้าส้นเตี้ย รองเท้าบู้ท และรองเท้าส้นสูงหัวปิด  หมายเหตุ: ไม่ใช่ทางเลือกที่ดีสำหรับการออกกำลังหรือการเดินเท้าไกลๆ — ของที่ใช้ "ยัดไส้" อาจทำให้ขนลุก และไม่สบายเท้าถ้าใช้นานๆ แผ่นรองเท้าจะเป็นแผ่นนุ่มๆ (ส่วนใหญ่ทำจากโฟมหรือเจล) สำหรับใส่ไว้ในรองเท้าเพื่อให้เดินแล้วนุ่มไม่เจ็บ แผ่นรองเท้าส่วนใหญ่มีเพื่อช่วยแก้ปัญหาการเดินและเพิ่มความสบาย แต่ก็ยังมีประโยชน์ในการกระชับรองเท้าหลวมๆ ของคุณ คุณสามารถหาซื้อแผ่นรองเท้าได้ในราคาย่อมเยาตามร้านขายรองเท้าทั่วไป   เหมาะสำหรับ: รองเท้าทั่วไป (ไปจนถึงรองเท้าส้นสูงและรองเท้าหัวเปิด)  หมายเหตุ: ถ้าเป็นไปได้ ขอให้ลองแผ่นรองเท้าดูก่อนตัดสินใจซื้อเพื่อให้แน่ใจว่าคุณจะใส่สบาย แผ่นรองเท้าของยี่ห้อดังๆ อย่าง Dr. Scholl หรือ Foot Petals จะใส่สบายและใช้ได้นานกว่า แต่จริงๆ แล้วจะใช้ของยี่ห้อไหนก็ได้ขอแค่มีคุณภาพหน่อยก็พอ ถ้าเป็นแผ่นรองเท้ายี่ห้อแพงๆ ไปเลยก็อาจมีราคาสูงถึง 1,500 บาทหรือมากกว่านั้น แต่ก็แน่นอนว่ามาพร้อมกับความกระชับสบายที่สมราคาแน่นอน บางทีเวลาใช้แผ่นรองเท้าแบบ "เต็มแผ่น" ก็ทำให้ใส่ไม่สบาย รู้สึกแปลกๆ โชคดีที่ยังมีแผ่นรองเล็กๆ อีกแบบที่ขายคู่กัน แผ่นรองที่ว่าซึ่งใช้ได้ดีกับรองเท้าหลวมๆ ก็คือแผ่นรองเฉพาะส่วน ที่ใช้รองใต้เนินฝ่าเท้านั่นเอง (ส่วนที่อยู่ถัดลงมาจากหัวแม่โป้งพอดิบพอดีนั่นไง) แผ่นรองเฉพาะส่วนที่ซ่อนมิดชิดนี้ช่วยเพิ่มแรงเสียดทานด้วยชั้นรองบางๆ เหมาะมากสำหรับรองเท้าส้นสูงที่ใหญ่ ไปนิด จะรองด้วยแผ่นรองเท้าธรรมดาก็คับเกินไป   เหมาะสำหรับ: รองเท้าส้นสูง หรือรองเท้าส้นเตี้ย  หมายเหตุ: แผ่นรองเฉพาะส่วนพวกนี้มักมีให้เลือกหลายสีด้วยกัน สะดวกต่อการเลือกใช้สีที่เข้ากันกับรองเท้าของคุณ อีกตัวเลือกของแผ่นรอง "เฉพาะที่" ที่มีวางขายคู่กันไปกับแผ่นรองทั่วไปและแผ่นรองฝ่าเท้า จะเป็นแถบนุ่มๆ บางๆ บางครั้งก็เรียกกันว่า "แผ่นแปะส้น" หรือ "แผ่นเกาะส้น" ซึ่งก็สมชื่อ แถบเหมือนพลาสเตอร์นี้นิยมใช้เพื่อให้ใส่รองเท้าสบายขึ้น แก้รองเท้ากัด แต่จริงๆ แล้วคุณจะเอาแถบนี้ไปแปะตรงไหนเพื่อให้รองเท้ากระชับแน่นขึ้นก็ได้ — เหมาะสุดๆ สำหรับรองเท้าบางคู่ที่เกินเยียวยา   เหมาะสำหรับ: รองเท้าทั่วไป โดยเฉพาะรองเท้าส้นสูงแบบกระชับ  หมายเหตุ: ลองซะก่อนจะใส่จริง เพราะบางคนก็บ่นกันเรื่องทำให้เท้าพอง พึงสังวรณ์ว่า ถึงจะจัดการกับด้านในของรองเท้ายังไงก็ตาม ภายนอกก็ยังเป็นรองเท้าคู่ใหญ่คู่เดิมอยู่ดี ซึ่งอาจนำไปสู่ท่าทางการเดินที่พิลึกพิลั่นและขัดขวางการเดินของคุณได้ เมื่อใดก็ตามที่คุณต้องสวมรองเท้าที่ใหญ่เกินไป ขอให้พยายามรักษาท่าทางการเดินให้ดูดีไว้ รองเท้าคู่ "ใหญ่เบิ้ม" ของคุณจะได้ไม่ดูผิดที่ผิดทาง จะลองไปหาบทความของเราเกี่ยวกับท่าทางการเดินมาอ่านเพิ่มเติมดูก็ได้ แต่หลักๆ ก็คือ:  ยืดตัวตรง อกผายไหล่ผึ่ง มองตรงไปข้างหน้า ดึงไหล่มาข้างหลังเล็กน้อยให้แขนทั้งสองอยู่ในระนาบเดียวกัน เดินแบบเอาส้นลงก่อนนิ้วเท้า แต่ละก้าวเริ่มจากวางส้นลงตรงหน้า เหยียบเนินฝ่าเท้าลงไปกระทั่งถึงนิ้วเท้า จนดันเท้าเพื่อก้าวใหม่ในที่สุด! อย่าลืมเกร็งหน้าท้องและสะโพกเล็กน้อยเวลาเดิน เพราะกล้ามเนื้อส่วนนี้จะคอยพยุงให้กระดูกสันหลังของคุณตั้งตรงและมั่นคง รองเท้าที่ใหญ่เกินไปมักจะมีขนาดยาวกว่ารองเท้าขนาดปกติของคุณ แปลว่าคุณต้องระวังให้มากเป็นสองเท่าเวลายกเท้าก้าวเดิน ถ้าเอาแต่เดินลากเท้าก็จะเดินเตะ สะดุดได้ง่ายๆ ต้องระวังเรื่องนี้ให้ดี ไม่ว่าสุดท้ายแล้วคุณจะเลือกใช้วิธีไหนจัดการกับรองเท้าบิ๊กเบิ้มของคุณก็ตาม ก็ไม่มีอะไรสบายเท่ากับใส่รองเท้าที่มีขนาดพอดีกับเท้าของคุณ พยายามอย่าใช้รองเท้าที่ใหญ่เกินไปในวันที่คุณต้องเดินนานๆ อย่างปีนเขาหรือเดินป่า จะได้ไม่มานั่งเจ็บตัวกับอาการพอง กัด หรือแผลต่างๆ ที่มาคู่กันกับรองเท้าที่ใหญ่เกินไป ที่สำคัญมากคือ ลดโอกาสเกิดการบาดเจ็บ อย่างอาการบาดเจ็บที่ข้อเท้า (ข้อเท้าพลิกหรือข้อเท้าแพลง) เกิดขึ้นได้ง่ายๆ ถ้าใส่รองเท้าใหญ่เกินไป โดยเฉพาะถ้าใส่ไปออกกำลังกาย เป็นเรื่องที่รู้ๆ กันอยู่ แต่ก็ขอเตือนกันอีกครั้ง: ว่าเคล็ดลับพวกนี้น่ะสำหรับใช้แก้ปัญหา เฉพาะหน้า เท่านั้น ถ้ารองเท้าคู่ไหนใหญ่กว่าขนาดเท้าของคุณถึงหนึ่งหรือสองไซส์ จะยัดจะเสริมแค่ไหนก็ไม่ช่วยอะไรหรอก อย่าเสี่ยงเจ็บตัวเพื่อรองเท้าคู่สวยใหม่เอี่ยมนั่นเลย ลองมาถึงขั้นนี้แล้ว คงไม่มีอะไรดีไปกว่าการเปลี่ยนไปใช้รองเท้าคู่อื่นที่พอดีกว่า — ถึงจะเก่าโทรมแค่ไหนแต่ก็ดีกว่าคู่ใหม่ที่ใหญ่จนเกินไปนะ
ลองพ่นน้ำใส่ให้รองเท้าหดดู. ใช้แถบยางยืดมาตรึงรองเท้า. ไปปรึกษาคอบเบลอร์หรือช่างซ่อมรองเท้ามืออาชีพ. สวมถุงเท้าหนาๆ ซะ (หรือจะใส่ซ้อนกันหลายๆ คู่ก็ได้). ลองหาอะไรมายัดหัวรองเท้า. ใช้แผ่นรองเท้า. ใช้แผ่นกันกระแทกฝ่าเท้า. ใช้แถบแปะส้นเท้า. พยายามรักษาท่าทางการเดินเวลาใส่รองเท้าหลวมๆ. ระวังสะดุดเตะหัวแม่โป้ง. อย่าใส่รองเท้าที่ไม่กระชับพอดีไปเดินที่ไหนนานๆ. ทิ้งไปเถอะ รองเท้าคู่ไหนที่ใหญ่เกินไป จนเห็นได้ชัด.
https://www.wikihow.com/Wear-Shoes-That-Are-Too-Big https://www.wikihow.com/Wear-Shoes-That-Are-Too-Big https://www.wikihow.com/Wear-Shoes-That-Are-Too-Big
More Involved Methods Easier Methods Things to Remember